**OPĆINSKI SUD U ZADRU**

**Ulica Plemića Borelli 9, 23000 Zadar**

**Matični broj: 3142442 Šifra djelatnosti: 8423**

**OIB: 78866932443 Razdjel: 109**

**RKP broj: 4446 Glava: 10980**

**Obrazloženje polugodišnjeg Izvještaja o izvršenju financijskog plana Općinskog suda u Zadru**

**za razdoblje od 01. siječnja do 30. lipnja 2024. godine**

Temeljem Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) uz tablicu izvještaja o izvršenju financijskog plana za polugodišnje razdoblje od 01. siječnja do 30. lipnja 2024. godine Općinski sud u Zadru izradio je Obrazloženje izvještaja o izvršenju financijskog plana.

Prihodi za rad Općinskog suda u Zadru osiguravaju se iz Državnog proračuna Republike Hrvatske iz IF 11 opći prihodi i primici (99,9%), dok se u manjem, neznatnom dijelu ostvaruju vlastiti prihodi IF 31 (0,01%) od usluga preslika dokumenata iz predmeta kao i troškova presnimavanja zvučnih snimki.

Vlastiti prihodi uplaćuju se u Državni proračun te se povlače iz Riznice istovremeno kada i redovni materijalni rashodi za podmirenje tekućih rashoda, a koji su proračunom za 2024. - 2026. planirani na kontu 4221 uredska oprema i namještaj unutar redovne aktivnosti Općinskog suda u Zadru kao proračunskog korisnika.

**Sažetak računa prihoda i rashoda i računa financiranja**

Ukupni prihodi za 2024. godinu planirani su u iznosu od 7.631.706,00 EUR, i isključivo se odnose na prihode poslovanja dok prihodi od prodaje nefinancijske imovine i primici od financijske imovine i zaduživanja u 2024. godini nisu planirani.

Iz tablice Sažetak računa prihoda i rashoda i računa financiranja proizlazi da izvršenje prihoda u prvom polugodištu 2024. u odnosu na ostvarenje izvršenja prihoda u prvom polugodištu 2023. iznosi 132,25%, dok izvršenje u prvom polugodištu 2024. u odnosu na izvorni plan za 2024. iznosi 56,89%.

Za 2024. godinu ukupni rashodi planirani su u iznosu od 7.631.706,00 EUR, od čega se na rashode poslovanja odnosi iznos od 7.622.415,00 EUR, na rashode za nabavu nefinancijske imovine iznos od 9.291,00 EUR, dok izdaci za financijsku imovinu i otplate zajmova u 2024. godini nisu planirani.

Iz tablice Sažetak računa prihoda i rashoda i računa financiranja proizlazi da izvršenje rashoda u prvom polugodištu 2024. u odnosu na ostvarenje izvršenja rashoda u prvom polugodištu 2023. iznosi 132,31%, dok izvršenje u prvom polugodištu 2024. u odnosu na izvorni plan za 2024. iznosi 56,92%.

**Račun prihoda i rashoda**

**Izvještaj o prihodima i rashodima prema ekonomskoj klasifikaciji**

Ukupni prihodi sastoje se isključivo od prihodi poslovanja, u prvom polugodištu 2024. godine izvršeni su u iznosu od 4.341.808,57 EUR, a odnose se na: prihode za financiranje rashoda poslovanja u iznosu od 4.337.796,79 EUR i na prihode za financiranje rashoda za nabavu nefinancijske imovine u iznosu od 4.011,78 EUR.

Ukupni rashodi u prvom polugodištu 2024. godine izvršeni su u iznosu od 4.343.703,21 EUR, a sastoje se od:

* rashoda poslovanja u iznosu od 4.337.796,79 EUR (99,86% udio u ukupnim rashodima),
* rashoda za nabavu nefinancijske imovine u iznosu od 5.906,42 EUR (0,14% udio u ukupnim rashodima).

Rashodi poslovanja sastoje se od:

* skupine 31 - rashoda za zaposlene u iznosu od 3.301.887,37 EUR, indeks ostvarenja/izvršenja prvog polugodišta 2024. godine u odnosu na prvo polugodište 2023. godine iznosi 143,42%, a indeks prvog polugodišta 2024. godine u odnosu na izvorni plan 2024. godine iznosi 54,90%.

U strukturi rashoda poslovanja rashodi za zaposlene najzastupljeniji su sa 76,12% (u naravi se odnose na bruto plaće za redovan i prekovremeni rad, ostale rashode za zaposlene, doprinose za mirovinsko i obvezno zdravstveno osiguranje).

* skupine 32 – materijalnih rashoda u iznosu od 1.031.924,44 EUR koji čine 23,79% rashoda poslovanja, a koji se u naravi odnose na: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa i ostale nespomenute rashode poslovanja.

U materijalnim rashodima najzastupljeniji su rashodi za usluge telefona, pošte i prijevoza u iznosu od 373.256,30 EUR (poštanske usluge) te intelektualne i osobne usluge u iznosu od 388.000,00 EUR (usluge odvjetnika po službenosti dužnosti, odvjetničke usluge/okrivljenik oslobođen krivnje, usluge sudskih tumača i vještaka).

* skupine 34 – financijskih rashoda, za prvo polugodište 2024. godine izvršeni su u iznosu od 3.984,98 EUR, u naravi se odnose na rashode za usluge platnog prometa kod poslovne banke i kamate za dva financijska leasinga kojima su nabavljeni službeni osobni automobili. Financijski rashodi čine 0,09% rashoda poslovanja.

Indeks ostvarenje/izvršenje u prvom polugodištu 2024. godine u odnosu na izvršenje prvog polugodišta 2023. godine iznosi 132,29%, a indeks prvog polugodišta 2024. godine u odnosu na izvorni plan za 2024.godinu iznosi 56,91%.

Rashodi za nabavu nefinancijske imovine za prvo polugodište 2024. godine izvršeni su u iznosu od 5.906,42 EUR, a odnose se na:

* skupinu 42 – rashodi za nabavu proizvedene dugotrajne imovine, u naravi se odnose na nabavu uredske opreme i namještaja u iznosu od 1.894,64 EUR te dva osobna vozila na leasing.

Indeks ostvarenja/izvršenja u prvom polugodištu 2024. godine u odnosu na izvršenje prvog polugodišta 2023. godine iznosi 153,85%, a indeks izvršenja prvog polugodišta 2024. godine u odnosu na izvorni plan za 2024.godinu iznosi 63,57%.

**Izvještaj o prihodima i rashodima prema izvorima financiranja**

U strukturi prihoda Općinskog suda u Zadru u prvom polugodištu 2024. godine opći prihodi i primici IF 11 izvršeni su u iznosu od 4.341.808,57 EUR.

Rashodi u prvom polugodištu 2024. godine izvršeni su do visine ostvarenih općih prihoda i primitaka IF 11 uvećanih za 1.894,64 EUR, a koji se odnose na vlastite prihode IF 31 uplaćene u Državni proračun prethodne godine, a utrošene u prvom polugodištu ove godine.

**Izvještaj o rashodima prema funkcijskoj klasifikaciji**

Na 3 Javni red i sigurnost/0330 Sudovi u prvom polugodištu 2024.godini izvršeno je 4.343.703,21 EUR. Indeks ostvarenja/izvršenja prvog polugodišta 2024. godine u odnosu na izvršenje prvog polugodišta 2023. godine iznosi 132,31%, a indeks izvršenja prvog polugodišta 2024. godine u odnosu na izvorni plan za 2024.godinu iznosi 56,92%.

**Posebni dio planirano/izvršeno**

Opći prihodi i primici te rashodi odnose se na razdjel 109 Općinski sud u Zadru, glava 10980, RKP 4446, A641000 Vođenje sudskih postupaka iz nadležnosti općinskih sudova.

Broj: 17 Su-445/2024

U Zadru, 23. srpnja 2024.

Sutkinja ovlaštena za obavljanje poslova sudske uprave Općinskog suda u Zadru

Jadranka Nižić Peroš